 Lojuna lati dẹkun idakureku ina mọnamọna, ijọba ipinlẹ Kwara labẹ Gomina Abdurahman AbdulRazaq ti buwọ lu ẹrọ amunawa tuntun marun-un miran fawọn araalu.Kọmiṣanna fọrọ eto ina, Ọnarebu Abdulwahab Fẹmi Agbaje lo sọ eyi di mimọ lỌbọbọ tii ṣe Tọsidee, ọsẹ yii, to si ni awọn agbegbe ti yoo jẹ anfaani nla yii ti bọ saye tuntun.Lara awijare agbegbe ti a gbọ pe wọn yoo gba awọn ẹrọ amunawa tuntun naa ni Oke-Odo niluu Erin-Ile to wa nijọba ibilẹ Oyun;  Ile iwosan ijọba tiluu Ọffa; Obbo Ile to wa lagbegbe Palace, ijọba ibilẹ Ekiti; Oke-Ayewu to wa ni Shao, ijọba ibilẹ Moro, ati As-Sunnah Kutashi, Tanke Oke-Odo, ijọba ibilẹ Ilorin South.Eyii lo tun waye lẹyin ti iṣakoso to wa nita paṣẹ pe ki wọn lọ ṣe awọn ina mọnamọna to n lo oorun Solar, eyi ti ko din ni irinwo kaakiri adugbo to wa nijọba ibilẹ mẹrindinlogun to wa ni ipinlẹ ọhun. 